Amalia av Sverige

Amalia Maria Charlotta (født 22. februar 1805 i Stockholm, død 31. august 1853) var en svensk prinsesse som datter av kong Gustav IV Adolf og dronning Frederike av Baden. 

Som barn fikk hun engelsk syke, med det resultat at hennes rygg ble skjev. I 1809 måtte hun forlate Sverige sammen med foreldre og søsken på grunn av farens landsforvisning; hun kom dermed til å vokse opp i det sydlige Tyskland. Siden flyttet hun til Wien, hvor hennes storebror Gustav bodde, her hadde hun et lite lystslott kalt Hacking. 

Hun var glad i kultur og musikk og en stor beundrer av sangerinnen Jenny Lind, som flere ganger besøkte Amalia da hun gjestet Wien. 

Amalia døde den 31. august 1853, 48 år gammel. Hun ble begravet i Oldenburg.

Referanser 

Svenske prinsesser
Huset Holstein-Gottorp